เรื่องร้องเรียน (ทางเท้า,ความปลอดภัย) วันที่ 2022-06-29 14:17:54 — แขวงวงศ์สว่าง เขตบางซื่อ กรุงเทพมหานคร
สวัสดีครับ ขอโทษด้วยครับผมอาจอธิบายไม่ละเอียดพอ กรณีที่แจ้งเรื่องนี้คือทางเท้าบริเวณแยกประชานุกูลฝั่งติดอาคารของการประปานครหลวง ซึ่งทางเท้าบริเวณดังกล่าวหายไปและไม่ต่อเนื่องกับทางเท้าในภาพ ทำให้เวลาเดินเท้า (หรือแม้แต่การขี่จักรยานแม่บ้าน) จากฝั่งประชาชื่น 30 ไปทางสี่แยกประชานุกูลนั้นไม่สามารถทำได้อย่างต่อเนื่องและเป็นอันตราย คนเดินเท้าต้องลงไปเดินบนถนน ซึ่งไม่สะดวกและอันตรายอย่างมากโดยเฉพาะในช่วงเวลาเร่งด่วนที่ปริมาณจราจรมากและรถขับเร็ว จึงอยากให้มีการทำทางเท้าที่ต่อเนื่องไปจนถึงสี่แยกประชานุกูลเพื่ออำนวยความสะดวกให้คนเดินเท้าครับ